शीर्ष नेताहरुसँंग राष्ट्रपति यादवले बारम्बार सहमति कायम गर्न आग्रह गरेपनि सरकारले दलहरुबीचको सहमति विपरीत अध्यादेश सिफारिस गर्दै आफुलाई पठाएको भन्दै असन्तुष्टि व्यक्त गर्नुभएको थियो । ‘अन्यौलको अवस्थामा मलाई अध्यादेश जारी गर्न गाह्रो हुन्छ’ राष्ट्रपतिका प्रेस सल्लाहकार दाहालले भन्नुभयो– ऐन कानुन भन्दा संविधान निर्माणलाई उच्च प्राथमिकतामा राख्नुपर्ने राष्ट्रपतिको धारणा हो । मुलुकमा राजनीतिक सहमति भयो भने अध्यादेश जारी गर्न राष्ट्रपतिलाई कुनै अप्ठ्यारो हुने छैन– दाहालको भनाई थियो ।
